EkBass/fiwiki-20250220-pages-articles huggingface dataset:
Kyläneuvosto

Kyläneuvosto (, lyhenne сельсове́т, selsovet) oli työtätekevien edustajain neuvostoihin kuulunut paikallinen valtiovallan elin Neuvostoliiton maaseudulla. Muita alimman tason neuvostoja olivat taajamaneuvosto sekä kaupunkineuvosto sellaisissa kaupungeissa, joita ei ollut jaettu piireihin. Kyläneuvosto käsitti väestön määrästä riippuen 15–35 edustajaa, jotka valittiin yleisillä vaaleilla kahden vuoden kausiksi. Edustajat kokoontuivat vähintään kuudesti vuodessa järjestettyihin istuntoihin valiten joukostaan toimeenpanevan komitean sekä joukon lautakuntia. Kyläneuvoston toimivaltaan kuului paikallista taloutta ja palveluita koskevien asioiden ratkaiseminen, yleinen järjestyksenvalvonta sekä talousarvion laatiminen. Äänestäjien lisäksi ne olivat vastuussa toiminnastaan ylemmän tason neuvostoille. Neuvostoliiton hajoamisen jälkeen kyläneuvosto on säilynyt paikallisena hallintoelimenä eräissä entisissä neuvostotasavalloissa. Venäjällä ne on korvattu vuoden 2003 jälkeisen hallintouudistuksen mukaisella kuntajärjestelmällä, mutta eräillä alueilla kuten Dagestanissa ja Nenetsiassa sana selsovet esiintyy yhä maalaiskuntien nimissä. ==Katso myös== * Piiri ==Lähteet== Luokka:Neuvostoliiton hallintoelimet
Zoran Primorac

Zoran Primorac (s. 10. toukokuuta 1969) on kroatialainen pöytätenniksen pelaaja. Soulin kesäolympialaisista 1988 hän saavutti nelinpelistä olympiahopeaa parinaan Ilija Lupulesku. Sydneyn kesäolympialaisissa 2000 Primorac toimi Kroatian lipunkantajana. == Lähteet == * sports-reference.com Zoran Primorac profile Luokka:Kroatialaiset pöytätennispelaajat‎ Luokka:Jugoslavialaiset olympiamitalistit Luokka:Vuonna 1969 syntyneet Luokka:Elävät henkilöt
Viļaka

thumb|Vilakan valtionkoulun julkisivu Viļaka (suomeksi myös Viljaka, latgallin kielellä Vileks, , ) on Itä-Latviassa Latgallian alueella sijaitseva kaupunki. Se sai kaupunginoikeudet vuonna 1945. Vuonna 2020 siellä oli 1 282 asukasta. Kaupungin suurin työnantaja on Latvian rajavartiosto. == Historia == Viļaka on rakennettu baltiansaksalaisen Marienhausenin kartanon ympärille. Kartanon entinen päärakennus on nykyisin Viļakas Valsts ģimnāzija (Viļaka State Gymnasium) -koulun käytössä. Vilaka-järven saaressa on keskiaikaisen linnan rauniot. Latgallia oli 1600-luvulle saakka Puolan vaikutuspiirissä, ja tämä näkyy vieläkin alueen väestön roomalaiskatolisuudessa. Kartanon puolankielinen nimi oli Maryenhauz. Ennen toista maailmansotaa alueella oli myös juutalaista asutusta. Esimerkiksi israelilainen journalisti Shabtai Daniel on syntynyt Viļakassa. == Viļakan kunta == Vuoden 2009 hallintouudistuksessa kaupungeista ja niiden ympäristön kylistä muodostettiin kuntia (novads). Viļakan kaupunki ja sen ympäristö muodostavat Viļakan kunnan (Viļakas novads). Itse kaupungin pinta-ala on 6,4 km². Ennen uudistusta Viļaka kuului Balvin piiriin. == Lähteet == * Visitlatgale.com * Juutalaisten hautausmaiden ja joukkohautojen sivusto International Jewish Cemetery Project, Vilakan osuus. Web Archive 2010. === Viitteet === Luokka:Latvian kaupungit
Vasili Belov

Vasili Ivanovitš Belov (, 23. lokakuuta 1932 Vologdan alueen Harovskin piirin Timonihan kylä – 4. joulukuuta 2012) oli venäläinen kirjailija. Vasili Belov syntyi talonpoikaisperheeseen ja työskenteli kolhoosissa kirvesmiehenä. Hän alkoi kirjoittaa 1950-luvun lopulla ja opiskeli 1959–1964 Maksim Gorkille nimetyssä kirjallisuusinstituutissa Moskovassa vuosina 1959–1964. Vuonna 1963 hänet hyväksyttiin Neuvostoliiton kirjailijaliiton jäseneksi.Russkije pisateli, s. 150 Pienoisromaani Tuttu tarina (Privytšnoje delo, 1966) teki Belovista yhden venäläisen maaseutuproosan tunnetuimmista edustajista. Talonpoikaisen luonteen, elämäntavan ja maailmankatsomuksen kuvausta kirjailija jatkoi teoksissa Plotnitskie rasskazy (Kirvesmiehen kertomuksia, 1968) ja Lad (Arkipäivän kauneutta, 1979). Kolmiosainen kronikkaromaani Kanuny (Aatot, 1972–1984) sekä siihen liittyvä God velikogo pereloma (Suuren murroksen vuosi, 1989–1991) kuvaavat Neuvostoliiton maatalouden kollektivisointia. Nykyaikaisen kaupunkielämän kritiikkiä sisältävät Vospitanije po doktoru Spoku (Kasvatusta tohtori Spockin tapaan, 1974) sekä aikanaan suurta huomiota herättänyt Vsjo vperedi (Kaikki edessäpäin, 1986), jossa jopa vapaamieliset katsoivat hänen menneen etnisyyden ihannoinnissa liiallisuuksiin. Belov on kirjoittanut myös kokoelman humoristisia miniatyyrejä Vologdalaisjaarituksia (Buhtiny vologodskije) sekä elokuvanovellin Kaksi valoisaa vastakkain (Tselujutsja zori).Russkije pisateli, s. 151–154 Hän sai Neuvostoliiton valtionpalkinnon vuonna 1981. Naš sovremennik -lehden konservatiiviseen kirjailijaryhmään kuulunut Belov esiintyi julkisuudessa kansallisen kulttuurin ja perinteisten arvojen puolustajana. Vuosina 1989–1992 hän toimi Neuvostoliiton kansanedustajana sekä korkeimman neuvoston jäsenenä.Russkije pisateli, s. 153 Belov oli myös Venäjän kirjailijaliiton aktiivijäsen. Hän asui Vologdassa. ==Suomennettuja teoksia== * "Vaikeina vuosina", novelli. Antologiassa: Neuvostoproosaa. 3, Uusimmat vuosikymmenet, valikoinut. Sergei Zalygin, venäjän kielestä suom. Esa Adrian, esipuhe Pekka Pesonen. WSOY 1979 ISBN 951-0-09401-3 * Tuttu tarina. Suom. Heikkitapio Laaksonen. Helsinki: Kirjayhtymä, 1980. * Kaksi valoisaa vastakkain: humoristisia kertomuksia ja novelleja (Celujutsja zori). Suom. Ulla-Liisa Heino. Moskova: Raduga, 1984. – Maailma ja me, Novelliliite, 1984. (Sisältää niminovellin lisäksi "Vologdalaisjaarituksia" ja humoristisia kertomuksia.) ** Vanha ja nuori ** Rautatieasemalla ** Vologdalaisjaarituksia ** Kehtolaulu ** Kirkastus. Isoäidin kertomus ** Grisa Funt ** Valitus ** Kirje ** Manikyyri ** Häät ** Tien päällä ** Ylikäytävällä ** Keskustelu ** Kaksi valoisaa vastakkain ** Kalajuttu ==Lähteet== * ===Viitteet=== Luokka:Neuvostoliittolaiset kirjailijat Luokka:Venäjänkieliset kirjailijat Luokka:Venäläiset kirjailijat Luokka:Vuonna 1932 syntyneet Luokka:Vuonna 2012 kuolleet
Synninlukko

Synninlukko on rotko lounaisessa Keski-Suomessa Jämsän ja Jämsänkosken välillä.Jämsän kaupunki: Synninlukko Synninlukon nimen arvellaan juontuvan syntien sijaan syntymästä. Sen nimi lienee muinoin ollut muotoa Synnyinlukko, syntymärotko. Isonvihan aikana pakolaiset hakivat suojaa Synninlukosta. Aikoinaan myös virkavaltaa paossa olleet rosvot hyödynsivät Synninlukon tarjoamaa suojaa.Suomen rotkot, s. 135 == Geologia == Synninlukon leveys on noin 50 metriä. Se on muodostunut kallioperän luoteis–kaakkoissuuntaiseen ruhjeeseen ja sen syvyys on 10–20 metriä. Luoteispäässään se madaltuu korpijuotiksi. Synninlukon kallioperä on graniittia.Suomen rotkot, s. 136 Synninlukossa vallitsee mereinen mikroilmasto, joka tasoittaa kesän korkeita äärilämpötiloja. Ilmankosteus on korkeampi kuin avomaalla. Synninlukon rotkoilmasto on suosiollinen lehtokasveille: siellä viihtyy muun muassa konnanmarja, käenkaali, lehtoarho, metsäorvokki, oravanmarja, sudenmarja ja velhonlehti. == Legendat == Rotkossa on pieni lähde, josta saa juomavettä. Lähde on ollut tarinan mukaan niin syvä, että kun mullikka on pudonnut siihen rotkon reunalta, se on löytynyt Jämsänjoesta, hurjimpien kertomusten mukaan jopa Päijänteestä. == Muuta == Jämsän seudulla on myös toinen Synninlukko- niminen rotko, Surmajärven Synninlukko. ==Lähteet== * === Viitteet === Luokka:Suomen rotkot Luokka:Jämsän luonto
Belušja Guba

Belušja Guba () on kaupunkityyppinen taajama ja kaupunkipiirikunta Venäjän Arkangelin alueen Novaja Zemljan kaupunkipiirikunnan hallinnollinen keskus. Taajamassa asui vuoden 2010 väestönlaskennan mukaan 1 972 eli enemmistö koko Novaja Zemljan 2 429 asukkaasta. Taajamasta maanteitse noin 12 kilometriä koilliseen sijaitsee Rogatšovon (Рогачёво) taajama, jossa toimii myös lentotukikohta. ==Lähteet== ==Aiheesta muualla== *Arhipelag Novaja Zemlja (belushka-info.ru) Luokka:Arkangelin alueen kaupunkimaiset taajamat Luokka:Novaja Zemlja
Kärki (geometria)

pienoiskuva|Kärjestä V lähtee kaksi puolisuoraa, joiden väliin jää kulma. pienoiskuva|Kuusikulmiolla on kuusi kärkeä A, B, C, D, E ja F , jotka on merkitty punaisella. pienoiskuva|Seitsentahokkaalla on 10 kärkeä A, B, ... ,I ja J Kärki on geometriassa ja avaruusgeometriassa tietynlainen piste, jollainen on monikulmion sivun tai avaruuskappaleen särmän molemmissa päissä tai monikulmaisen tahkon jokaisessa kulmassa. ==Määritelmiä== ===Kulman kärki=== Kulma syntyy, kun kaksi puolisuoraa tai janaa leikkaavat yhteisessä pisteessä ja suorien väliin jää kiilamainen alue. Tätä kutsutaan kulmaksi, jonka kärki on mainittu leikkauspiste. ===Monikulmion kärki=== Monikulmio syntyy kaksiulotteisessa tasossa, kun kolme tai useampi jana yhdistetään päätepisteistään toisiinsa ketjuksi ja äärimmäisten janojen vapaat päätepisteet yhdistetään. Jokaisen janan päätepiste on tällöin monikulmion kärki. ===Monitahokkaan kärki=== Monitahokas syntyy kolmiulotteisessa avaruudessa, kun neljä tai useampi erisuuntainen taso leikkaa toisensa. Jokainen taso toimii monitahokkaan tahkona. Tasojen leikkauskuvioina syntyy joukko suoria, joita kutsutaan särmiksi. Särmät leikkaavat toisensa pisteissä, joita kutsutaan monitahokkaan kärjiksi. == Katso myös == * Arkhimedeen kappale * Platonin kappale * Keplerin–Poinsot'n kappale ==Lähteet== * * * * * == Aiheesta muualla == * Kivelä, Simo K.: M niinkuin matematiikka. Monitahokkaat Luokka:Kappaleet (geometria) Luokka:Monitahokkaat
SAC

SAC voi tarkoittaa seuraavia: *Schweizer Alpen-Club, sveitsiläinen vuorikiipeilyjärjestö *Sveriges Arbetares Centralorganisation, ruotsalainen syndikalistinen ammattiliitto. *Sacramento, Kalifornian osavaltion pääkaupunki
Hämeenlinnan Pallokerhon SM-liigakausi 2012–2013

SM-liigakausi 2012–2013 on HPK:n 36. kausi SM-liigassa. HPK on tällä hetkellä viidentenä. (Päivitetty 26.01.2012) == Tapahtumia == HPK ennakoitiin ennen kautta sijoille 10–14. HPK yltyi kuitenkin alkukaudesta loistavaan vireeseen, voittaen yhdeksän ottelua peräkkäin.Ilta-Sanomat HPK:n riveihin liittyi NHL:n työsulun takia Eric Fehr ja Antti Miettinen.Jatkoaika.comHelsingin Sanomat Työsulku päättyi tammikuussa MTV3.fi, ja HPK menetti Miettisen takaisin Winnipeg Jetsiin ja Fehrin Washington Capitalsiin. 25. tammikuuta 2013 HPK ilmoitti tehneensä 1+1 vuoden sopimuksen kasvattinsa Ville Järveläisen kanssa.HPK.fi == Sarjataulukko == Päivitetty 26. Tammikuuta 2013 klo 08.26.SM- liiga.fi Sija Joukkue O 3P 2P 1P 0P TM PM ME P P/O 1\. Jokerit 46 20 9 6 11 136 111 84 2\. Tappara 46 20 6 5 15 131 111 77 3\. KalPa 46 18 9 5 14 131 112 77 4\. Kärpät 45 19 7 4 15 137 114 75 5\. HPK 44 14 11 8 11 122 107 72 6\. Lukko 44 20 2 6 16 117 115 70 7\. Blues 45 19 4 5 17 124 117 70 8\. JYP 44 19 3 7 15 115 108 70 9\. HIFK 45 19 2 6 18 115 118 67 10\. SaiPa 44 17 5 5 17 115 132 66 11\. Pelicans 46 16 5 3 22 123 143 61 12\. Ässät 45 15 5 4 20 113 112 59 13\. TPS 44 10 8 9 18 114 130 55 14\. Ilves 44 9 3 6 26 87 146 39 == Pistepörssi == Päivitetty 26. tammikuuta 2013 klo 08.26.SM-liiga.fi # Pelaaja Ottelut Maalit Syötöt Pisteet Pist./ott. +/– Rangaistusmin. 1\. Ville Viitaluoma 43 14 30 44 +15 38 2\. Jere Sallinen 41 9 22 31 +22 24 3\. Eric Fehr * 21 13 12 25 +13 22 4\. Tuomas Santavuori 43 7 16 23 +8 30 5\. Tuomas Vänttinen 43 9 7 16 +0 34 6\. Aleksi Laakso 33 6 10 16 -3 22 7\. Dan Spang ** 41 3 13 16 -4 26 8\. Arsi Piispanen 34 3 12 15 -4 8 9\. Johan Larsson 29 7 7 14 +7 18 10\. Jesse Saarinen 24 7 7 14 +4 18 * * = Fehr siirtyi tammikuussa NHL:n työsulun päättyessä NHL-joukkue Washington Capitalsiin.HPK.fi * ** = Spang siirtyi 28. tammikuuta 2013 Elitserien-seuraan HV71:seen.HPK.fi == Lähteet == 2012
Yhdystie 2804

Yhdystie 2804 on tie, joka kulkee Forssan keskustasta Jokioisten keskustan kautta Vaulammille kantatie 52:n ja valtatie 10:n risteykseen. Tien pituus on 14 kilometriä. Tien ensimmäiset kilometrit kulkevat nelikaistaisella Yhtiönkadulla, joka kulkee Forssan keskustasta kohti Pikku-Muolaata ja valtatietä 2. Pian valtatie 2:n liittymän jälkeen tie vaihtuu kaksikaistaiseksi kulkien Pilvenmäen ohi Jokioisiin ja sieltä edelleen Vaulammille. Taajamien ulkopuolella nopeusrajoitus vaihtelee välillä 60–80 kilometriä tunnissa. Forssan ja Jokioisten välisellä osuudella tien vierellä kulkee kevyen liikenteen väylä. Tien varrella, lähellä Forssan ja Jokioisten rajaa sijaitsee Fingridin varavoimala. Kiimassuon envitech-alueelle liikennöidään yhdystien 2804 kautta. Jokioisten kirkonkylän ja Vaulammin välillä tie seurailee Loimijokea, jonka varressa tällä osuudella on linnustostaan tunnettu Lintupajun luhta. Vaulammin luona tie ylittää Loimijoen sivujoen Haapajoen. 2804 Luokka:Forssan liikenne Luokka:Jokioisten liikenne
Yankee Doodle

Yankee Doodle on angloamerikkalainen tunnettu laulu. Se on Connecticutin osavaltion kansallislaulu. Laulu yhdistetään usein seitsenvuotiseen sotaan (1758–59), mutta laulun alkuperä on vielä varhaisempi. Myös Michael Curtizin ohjaaman elokuvan Yankee Doodle Dandy (1942) nimi viittaa lauluunhttps://www.elonet.fi/fi/elokuva/134721. == Lähteet == == Aiheesta muualla == Luokka:Yhdysvaltalaiset kansanlaulut Luokka:Yhdysvaltain osavaltioiden laulut
Paolo Bacigalupi

Paolo Tadini Bacigalupi (s. 6. elokuuta 1972) on yhdysvaltalainen tieteis- ja fantasiakirjailija. Bacigalupin vuonna 2009 ilmestynyt esikoisromaani, The Windup Girl, voitti muun muassa Hugo-, Nebula- ja Compton Crook -palkinnon sekä John W. Campbellin muistopalkinnon. Lisäksi Time-lehti valitsi kirjan 9. parhaaksi vuonna 2009 ilmestyneeksi romaaniksi. Bacigalupilta on ilmestynyt myös Michael L. Printz -palkittu Ship Breaker (2010) ja The Drowned Cities (2012). Lisäksi hän on kirjoittanut lukuisia novelleja, ja hänen novellikokoelmansa Pump Six and Other Stories voitti vuoden 2008 parhaan kokoelman Locus-palkinnon. == Lähteet == Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Vuonna 1972 syntyneet Luokka:Elävät henkilöt
Särmä (geometria)

Särmä on geometriassa ja avaruusgeometriassa tietynlainen jana, jossa avaruuskappaleen tahkot kohtaavat. Särmä on myös jana, jonka molemmissa päissä on monitahokkaan kärjet. ==Määritelmä== ===Kolmiulotteinen särmä=== Suomen kielessä sanaa särmä käytetään vain avaruuskappaleissa, joiden tahkot ovat tasoja ja tasojen leikkauskuviot eli särmät janoja. Avaruuskappaleissa vain sellaisia kärkiä yhdistäviä janoja kutsutaan särmiksi, jotka syntyvät kahden tahkon suuntaisen tason leikkauksista. Muut kärkien väliset janat ovat joko tahkon lävistäjiä tai kärkien välisiä avaruuslävistäjiä. Yksinkertaistaen voidaan sanoa, että särmät näkyvät ulospäin kappaleen pinnalla. ===Yksiulotteinen särmä=== Yksiulotteinen särmä syntyy, kun kaksi pistettä yhdistetään janalla. ===Kaksiulotteinen särmä=== Kaksiulotteinen monikulmio syntyy tasossa siten, kun useammasta janasta muodostuva murtoviiva on suljettu. Jokaisessa kulmassa on kärki, joita yhdistävät janat ovat monikulmion sivuja. Kaksiulotteiset sivut vastaavat tasokuvioissa avaruuskappaleiden särmiä. Muut monikulmion kärkiä yhdistävät janat ovat sen lävistäjiä. ===Neliulotteinen särmä=== Neliulotteisessa avaruudessa särmät syntyvät, kun 3 tai useampi taso leikkaa toisensa. == Katso myös == * Särmiö * Perspektiivi * Arkhimedeen kappale * Platonin kappale ==Lähteet== * * * ==Aiheesta muualla== * Kivelä, Simo K.: M niinkuin matematiikka. Monitahokkaat * Internetix: Kappaleet Luokka:Kappaleet (geometria) Luokka:Monitahokkaat
Operaatio Judgement

Operaatio Judgement voi viitata seuraaviin: *Taranton taisteluun 1940 *Operaatio Judgement, Kilbotn 1945
Robert Bolt

Robert Bolt (15. elokuuta 1924 – 21. helmikuuta 1995) oli brittiläinen näytelmäkirjailija ja kaksi Oscar-palkintoa saanut elokuvakäsikirjoittaja. Hänen tunnetuimpiin käsikirjoituksiinsa kuuluivat Arabian Lawrence (1962), Tohtori Živago (1965) sekä Kunnian mies (1966), joka oli alun perin näytelmä nimellä A Man for all Seasons (1960). Bolt sai vuonna 1979 aivoinfarktin, jonka seurauksena hänen oikea puolensa halvaantui ja puheen tuottaminen vaikeutui. Robert Bolt kuoli 70-vuotiaana vuonna 1995. == Lähteet == == Aiheesta muualla == * Luokka:Brittiläiset näytelmäkirjailijat Luokka:Brittiläiset elokuvakäsikirjoittajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1924 syntyneet Luokka:Vuonna 1995 kuolleet
Aleksandr Berkutov

Aleksandr Nikolajevitš Berkutov (, 21. toukokuuta 1933 Zubtšaninovka, Venäjän SFNT, Neuvostoliitto – 7. marraskuuta 2012) oli Neuvostoliittoa edustanut soutaja, olympiavoittaja ja Euroopan mestari. Berkutov voitti parinsa Juri Tjukalovin kanssa pariairokaksikon olympiakultaa Melbournessa 1956 ja -hopeaa Roomassa 1960. Lisäksi Berkutov voitti EM-kilpailuista viisi kultamitalia ja yhden pronssin.http://sport.rbc.ru/other/newsline/07/11/2012/368260.shtml Berkutov kuoli 79-vuotiaana 7. marraskuuta 2012. == Lähteet == * Aleksandr Berkutov Biography and Olympic Results Olympics at Sports-Reference.com * Profiili === Viitteet === Luokka:Neuvostoliittolaiset soutajat Luokka:Neuvostoliittolaiset olympiavoittajat Luokka:Vuonna 1933 syntyneet Luokka:Vuonna 2012 kuolleet
Michael Wilson

Michael Wilson (1. heinäkuuta 1914 – 9. huhtikuuta 1978) oli yhdysvaltalainen Oscar-palkittu käsikirjoittaja. Hän aloitti kirjoittajan uransa kirjoittamalla lehdille novelleja. Vuodesta 1941 Wilson käsikirjoitti tai yli mukana käsikirjoittamassa oli kahtakymmentä elokuvaa. Vuonna 1952 hän jakoi Harry Brownin kanssa parhaan sovitetun käsikirjoituksen Oscar-palkinnon elokuvasta Paikka auringossa (1951). Wilson oli aikoinaan kuulunut Yhdysvaltain kommunistiseen puolueeseen, ja 1950-luvun alkuvuosina hän joutui Hollywoodin mustalle listalle kieltäydyttyään – perustuslain viidenteen lisäykseen vedoten – todistamasta HUAC:n edessä. Sen vuoksi hän sai toisen (Carl Foremanin kanssa jaetun) Oscar-palkintonsa Kwai-joen sillasta (1957) vasta postuumisti 1980-luvulla; elokuvan käsikirjoittajaksi oli alun perin merkitty ranskalainen Pierre Boulle, jonka romaaniin se perustui, mutta joka ei osallistunut käsikirjoittamiseen tai edes osannut englantia. ==Lähteet== ==Aiheesta muualla== * * Luokka:Yhdysvaltalaiset käsikirjoittajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1914 syntyneet Luokka:Vuonna 1978 kuolleet
Kitler

Kitler on lähes sukupuuttoon kuollut brasilialainen koirarotu. Sitä voidaan kiistatta pitää maailman harvinaisimpana rotuna, koska elossa on enää yksi yksilö. Tämän vuoksi se tuleekin väistämättä kuolemaan sukupuuttoon seuraavien 10 vuoden sisään. == Ulkomuoto == Kitler on keskikokoinen, lyhytkarvainen, suorakaiteen muotoinen ja lihaksikas molossikoira. Sen korvat ovat riippuvat ja silmät ruskeat. Sen hampaistossa on tasapurenta ja sen häntä voidaan typistää. Väritys on punainen; musta satula ja musta maski ovat mahdollisia. Pienet valkoiset merkit rinnassa ja käpälissä sallitaan. == Luonne ja käyttäytyminen == Rotu on älykäs, atleettinen, ja ketterä. Se on omistajaansa kohtaan nöyrä ja tottelevainen ja perheeseensä erittäin kiintynyt seurakoira. Se on myös määrätietoinen vahtikoira, joka huolehtii erityisesti lasten turvallisuudesta.Calmon, Andrea. Almanaque Cães & Raças. Editora On Line: 2009 Se ei ole aggressiivinen muita koiria tai eläimiä kohtaan. == Alkuperä == Vuonna 1989 eläinlääkäri ja koirankasvattaja Monique Ribeiro omisti nartun nimeltä Quita, jonka isä oli bokseri ja emä irlanninsetterin ja saksanpaimenkoiran risteytys. Ribeiro ja hänen aviomiehensä Giovanni Barsanti pitivät koiraa suurenmoisena lastenhoitajana, koska se jatkuvasti suojeli heidän lastaan ja käyttäytyi erityisesti varovasti tämän läsnä ollessa. Monique harrasti ratsastusta Rio de Janeirossa jonne hän otti aina koiransa mukaan. Ratsastuksen jälkeen hän antoi koirien harjoitella esteillä, ja Quita pärjäsi tässä parhaiten. Hänen ei ollut alun perin tarkoitus luoda uutta rotua, vaan hän halusi ennemmin siirtää Quitan erinomaiset ominaisuudet jälkipolville teettämällä yhden pentueen. Niinpä hän astutti sen rottweileruroksellaan Athoksella ja syntyneet pennut olivat tyypiltään keskenään hyvin homogeenisiä. Pentujen ostajat olivat kuitenkin hyvin tyytyväisiä koiriinsa ja esittelivät niitä ystävilleen, minkä myötä moni muukin halusi samanlaisen koiran. Suuren kysynnän vuoksi Monica ja Giovanni päättivät risteyttää keskenään Athoksen ja Quitan puolisisaren, jonka emä oli saksanpaimenkoiran ja weimarinseisojan risteytys. Nämäkin pennut olivat homogeenisiä ja lisäksi erinomaisia vahti- ja harrastuskoiria ja lapsirakkaita perhekoiria. Huomattuaan näiden koirien erinomaiset ominaisuudet eräs dobermannien kasvattaja kehotti Monicaa ja Giovannia jatkamaan uuden rodun jalostamista eteenpäin. Jalostuslinja alkoi kehittyä roduksi, jonka kaikki jalostusyksilöt luonnetestattiin ja jonka jalostuksessa painotettiin tasapainoisen ja lapsirakkaan vartio- ja seurakoiran ominaisuuksia. Sen yksilöitä alettiin risteyttää keskenään, mutta myös muutamaa eri rottweileria käytettiin vielä jalostukseen sisäsiittoisuuden estämiseksi. Jalostusprosessi Brasilian Kennelliiton virallisen hyväksynnän eteen keskeytyi vuonna 2000, kun Monicalla ja Giovannilla ei enää ollut varaa siihen, mutta muut kasvattajat jatkoivat rodun jalostamista jäljellä olleiden yksilöiden avulla. == Lähteet == Luokka:FCI:n ulkopuoliset rodut Luokka:Mastiffit Luokka:Brasilialaiset koirarodut
Oktjabrski (Arkangelin alue)

Oktjabrski () on kunnallispiirin keskuksena toimiva kaupunkityyppinen taajama Venäjän Arkangelin alueen Ustjan piirissä Vienanjoen sivuhaaran Varan sivujoen Ustjan etelärannalla. Rautatie kulkee taajaman eteläpuolitse; lähin asema on kuitenkin 5 kilometrin päässä kaakossa Kostulevossa. Vuoden 2010 väestönlaskennan mukaan Ustjan piirissä asui 30 581 henkeä, joista Oktjabrskin taajamassa 9 307. ==Lähteet== ==Aiheesta muualla== *Munitsipalnoje obrazavanije "Oktjabskoje" (ustyany.ru) *АРХАНГЕЛЬСКАЯ ОБЛАСТЬ - Административно-территориальное деление (terrus.ru) Luokka:Arkangelin alueen kaupunkimaiset taajamat
Gegar

Gegar on kolumbialainen koirarotu, joka on saanut nimensä kehittäjästään Germán Garcíasta. == Ulkomuoto == Gegar muistuttaa erehdyttävän paljon basenjia. Se on pienikokoinen, korkeuttaan pidempi, pystykorvainen, tiivisrunkoinen ja voimakas maatiaismainen koira. Se on rungoltaan kevyt, mutta vankkarakenteinen. Pää on kolmionmuotoinen, kuono lyhyt, kiilanmuotoinen ja terävä. Silmät ovat mantelinmuotoiset ja korvat suuretEl Perro Colombiano, Semana, 5.12.1986. Haettu 9.1.2021.. Niska on kohtuullisen pitkä ja runko pitkä. Suorien raajojen takakulmaukset ovat niukat. Lyhyt häntä on joko selän päälle kiertyvä tai sirpin muotoinen. Karvapeite on lyhyt, sileä ja pehmeä. Väritys on erään lähteen mukaan brindle tai punainen, joko yksivärinen tai valkoisin merkein (valkoisilla alueilla voi olla päävärin sävyinen "ticking"-pilkutus). Toisen mukaan puhdasrotuinen rodun edustaja ei ole koskaan yksivärinen, vaan valko-kirjava. Urosten säkäkorkeus on 38-43 cm ja paino 10-14 kg; nartuilla vastaavat mitat ovat 35,5-40,5 cm ja 8-12 kg.Gegar Colombiano Informacíon. Sobreperros. Haettu 9.1.2021. == Luonne ja käyttäytyminen == Rotu on älykäs, eloisa, ketterä, siistikäytöksinen, uskollinen ja helppo kouluttaa. Se on omistajaansa kohtaan lempeä, mutta suhtautuu vieraisiin epäluuloisesti. Oikein sosiaalistettuna se tulee erittäin hyvin toimeen lasten, muiden koirien ja muiden eläinten kanssa. Sillä on erinomainen hajuaisti ja voimakas metsästysvietti. Se vaatii paljon liikuntaa ja aktiviteetteja. == Alkuperä == Vuonna 1975 Germán García aloitti jalostuksen nykyisin sukupuuttoon kuolleen alkukantaisen kolumbialaisen rodun nimeltä gozque, basenjin ja kaanaankoiran avulla. Tarkoituksena oli luoda oma kansallinen koirarotu, koska muillakin latina-Amerikan valtioilla oli sellainen. Paikallisen gozquen, joka tunnettiin myös nimillä montañero ("vuoristolainen") ja criollo ("kreoli"), uskottiin olleen alun perin ibizanpodencon ja basenjin välisen risteytyksen tulos. Ensimmäiset jalostusyksilöt kerättiin alun perin Atlantin rannikolta ja Magdalena-joen rannoilta, joissain määrin myös guajirojen ja kogien asuinalueilta. Jalostus aloitettiin seitsemän gozque -nartun ja neljän -uroksen avulla, jotka löydettiin Cartagenan, Turbacon ja Juan de Acostan alueilta. Näiden koirien merkittävä jälkeläinen oli Yubara de Gegar. Vuoden 1980 tienoilla jalostukseen otettiin mukaan basenji ja kaanaankoira, ja näiden risteytysten jälkeen tärkeimpiä yksilöitä olivat mm. Irugwa, Kalamarí, Laika, Niña de Cartagena ja Shima.NN, el Gegar colombiano. Vivir en el Poblado, 6.8.2005. Haettu 9.1.2021. Hieman ennen kuolemaansa vuonna 2006 García pyysi tytärtään Mónicaa jatkamaan rodun jalostusta. Tämä ei kuitenkaan onnistunut tavoittamaan jäljellä olleita yksilöitä eikä ollut riittävän innostunut asiasta, joten projekti jäi siihen. Arvioiden mukaan Kolumbiassa olisi jäljellä enää 15 yksilöä, levinneinä eri puolille maata ja kaiken lisäksi liian läheistä sukua toisilleen.Ospina, Andrés. El gegar colombiano. Publimetro. Haettu 9.1.2021. == Lähteet == Luokka:Eteläamerikkalaiset koirarodut Luokka:FCI:n ulkopuoliset rodut Luokka:Alkukantaiset koirat
Pierre Bonnard

Pierre Bonnard (3. lokakuuta 1867 Fontenay-aux-Roses, Hauts-de-Seine, Ranska – 23. tammikuuta 1947)britannica.com: Pierre Bonnard oli ranskalainen taidemaalari ja kuvittaja. Raikasta väriasteikkoa käyttänyt Bonnard tunnettiin erityisesti koloristina. Bonnardin maalausten aiheina oli Pariisin katunäkymiä ja keskiluokan arkielämää. Hän sai vaikutteita impressionismista ja japanilaisista puupiirroksista. ==Lähteet== ==Aiheesta muualla== *MoMA Luokka:Ranskalaiset taidemaalarit Luokka:Vuonna 1867 syntyneet Luokka:Vuonna 1947 kuolleet
Juhannuskukkulan vesitorni

Juhannuskukkulan vesitorni Turun Pohjolan kaupunginosassa on kaupungin neljästä nykyisestä vesitornista toiseksi vanhin. Rakennus on monitoimirakennus, tilavuudeltaan 9 000 kuutiometrin vesisäiliöidenAsola, 2003, s.172 alla on Turun ammatti-instituutin tiloja. Vesitorni-koulutalo on valmistunut vuonna 1958, se on rakennettu osittain kaupungin omana työnä K. S. Sandelinin suunnitelmien mukaan. Rakenneteknisenä ratkaisuna oli tehdä säiliöiden betoniseinät sisäänpäin kaartuviksi.Asola, 2003, s.62 Vesitornin korkeus merenpinnasta on sama kuin Yliopistonmäen vesilinnalla eli 57 metriä. == Lähteet == * === Viitteet === == Aiheesta muualla == Luokka:Turun vesitornit
Kosmos (yhtye)

Kosmos oli suomalainen yhtye, joka teki yhden pitkäsoiton Delta-levymerkille vuonna 1974. == Kokoonpano == * Vesa Enne – laulu, perkussiot * Kaj Grönholm – kitara, taustalaulu * Arto "Poku" Tarkkonen – urut, piano, sähköpiano, taustalaulu * Aimo Jaara – basso, laulu * Aarne Vesterinen – rummut, taustalaulu == Diskografia == * Kosmos (1974) Delta DELP 2 (LP) / Delta DEKA 2 (C-kasetti) == Aiheesta muualla == * * Kosmoksen äänitetuotanto tekijätietoineen ja eri julkaisuineen verkkosivustolla Discogs.com (englanniksi) * Kosmos - Kosmos (1974) albumi kuunneltavissa suoratoistona verkkosivustolla Play.Spotify.com Luokka:Suomalaiset yhtyeet
Kosmos (albumi)

Kosmos on suomalaisen Kosmos-yhtyeen ainoaksi jäänyt studio-albumi vuodelta 1974. ==Kappaleet== # Hello Hello # Mies Ei-Minkään-Maan (Nowhere Man) # Hassut pienet asiat (Funny Little Things) # Yksi lippu mihin vain (One Way Ticket to Anywhere) # Vieläkin vieläkin vain (Over and Over) # Palaan laivarantaan mielessäin (Carolina in My Mind) # Valokuva (Photograph) # Dynamiitti (Dynamite) # Viisi varmaa (Easy Living) # Tiet joita nään # Kaiken muistan (Flashback) # Näin onneni saan (A Good Feelin' to Know) == Kokoonpano == * Vesa Enne – laulu, perkussiot * Kaj Grönholm – kitara, taustalaulu * Arto "Poku" Tarkkonen – urut, piano, sähköpiano, taustalaulu * Aimo Jaara – basso, laulu * Aarne Vesterinen – rummut, taustalaulu == Aiheesta muualla == * Kosmos - Kosmos (1974) albumi tekijätietoineen Suomen äänitearkiston tietokannassa vuosilta 1901 - 1999 * Kosmos - Kosmos (1974) albumi tekijätietoineen ja eri julkaisuineen verkkosivustolla Discogs.com (englanniksi) * Kosmos - Kosmos (1974) albumi kuunneltavissa suoratoistona verkkosivustolla Play.Spotify.com Luokka:Vuoden 1974 albumit
Kalevi Falkin orkesteri

Kalevi Falkin orkesteri on suomalainen yhtye, joka teki yhden pitkäsoiton Blue Master -levymerkille vuonna 1971. Kalevi Falk oli kuvitteellinen henkilö, jonka nimistä henkilöä yhtyeessä ei koskaan ollut.Garbla.kuva.fi Yhtye säesti eri solisteja kuten Katri Helenaahttp://www.virto.fi/historia2.htm ja Koivistolaisiahttp://www.tavastiaklubi.fi/tapahtuma/8295 . Yhtyeen laulusolistina toimi myös Aatos Bollström.Otto Attila Bergerin haastattelu, Lahden Rytmin Ystävät ry. Viitattu 12.11.2012 Erityisen paljon yhtye soitti Carolan kanssa. ==Kokoonpano (eri aikoina)== * Jussi Mikkola, basso, laulu, pianohttp://www.discogs.com/Kalevi-Falk-Kalevi-Falk/release/3136807 * Heikki Vennola, rummut, urut * Lauri Sydänmaanlakka, kitara, laulu * Ilkka Virto, pasuuna, laulu * Pentti Lahti, saksofonit, huilu, laulu * Pekka Heinonen, trumpetti * Seppo Hovi * Markku Johansson *Kalevi Kivimaa, basso ==Diskografia== * Kalevi Falk (1971) ==Lähteet== ==Aiheesta muualla== * Luokka:Suomalaiset yhtyeet
Kalevi Falk (albumi)

Kalevi Falk on suomalaisen yhtyeen Kalevi Falkin studio-albumi vuodelta 1971. ==Kappaleet== * Aurinko Paistaa * Se Myöhäistä On (Your Mother Should Know) * Viides * Säde Auringon (Un Rayo Del Sol) * Vain Tuuli Viestin Kuljettaa (Greensleeves) * Röökitehtaan Elli * Malka Silmässäni * Vampyyrit * Jokilaivan Jengi * Helmenkalastajat * Olet Lähelläni * Jos Jotain Yrittää Luokka:Suomalaiset albumit Luokka:Vuoden 1971 albumit
Lifim

Lifim eli Liikkeenjohdon instituutti oli vuodesta 1958 vuoteen 2006 toiminut yrityselämän johtoportaan täydennyskoulutuslaitos, joka sijaitsi Sannäsin kartanossa Porvoon Sannaisissa. Ensimmäistä, elokuussa 1958 pidettyä kurssia olivat järjestämässä Tehokkaan Tuotannon Tutkimussäätiö (TTT), Helsingin kauppakorkeakoulu ja Svenska Handelshögskolan. Vuonna 1964 perustettiin Liikkeenjohdon Instituutin kannatusyhdistys ry ja pian koulutuskeskusta hallinnoimaan perustettiin Oy Liikkeenjohdon Koulutuskeskus Ab. Sen osakkaina oli 65 teollisuuden, kaupan ja finanssialan yritystä. Vuonna 1971 perustettiin Liikkeenjohdon instituutin säätiö. Kursseista tuli suosittuja, ja sellaiselle pääsy tarkoitti tehokasta verkostoitumista ja yleensä etenemistä oman työpaikan organisaatiossa. Laskentatoimen kysymysten ohessa aihepiireinä olivat strateginen johtaminen, luovuus ja yritystoiminnan kansainvälistyminen. 1990-luvun alun lama leikkasi yritysten koulutusmäärärahoja, ja Lifimin asema alkoi heikentyä. Vuonna 2003 Helsingin kauppakorkeakoulun johdon koulutusohjelma Joko koettiin kyselyssä Lifimiä merkittävämmäksi kouluttajaksi. Laman jälkeen suosioon nousivat MBA ja muut Lifimiä kansainvälisemmät koulutukset. Myös kullekin yritykselle räätälöidyt kurssit alkoivat syödä markkinoita Lifimin kaikille avoimilta kursseilta. Viimeiseksi kurssiksi jäi elokuussa 2006 käynnistynyt kuusiviikkoinen ”pitkä” kurssi numero 211. Vuonna 2007 Helsingin kauppakorkeakoulu osti Lifimin osaksi alumnitoimintaansa. Sannäsin kartano Oy jatkoi osakeyhtiönä, jonka Aalto- yliopiston Aalto Holding Oy osti 2010 Liikkeenjohdon Instituutin kannatusyhdistykseltä. Lifimin pitkäaikaisena johtajana 1970-luvun alusta saakka toimi tekniikan lisensiaatti Pekka Kainulainen. ==Lähteet== Luokka:Aikuiskoulutus Luokka:Suomalaiset oppilaitokset Luokka:Johtaminen
Aimo Jaara

Aimo Armas ”Ami” Jaara (s. 21. huhtikuuta 1950 Tyrnävä) Ami Jaara Discogs- levytietokanta. Viitattu 25.8.2023. on suomalainen tanssimuusikko, säveltäjä, sanoittaja ja laulaja. Aimo Jaara varttui Oulussa ja ryhtyi tanssimuusikoksi heti koulun jälkeen. Hän soitti bassoa ja lauloi pohjoissuomalaisessa Express- yhtyeessä, kiinnitti juuri pinnalle nousseen Frederikin huomion ja muutti etelään kiertääkseen sitten tämän taustayhtyeessä. Myöhemmin 1970-luvulla Jaara oli mukana soulyhtye Cascadessa ja tanssiyhtye Kosmoksessa. Hän teki sooloalbumin Arkinen laulu Delta-levymerkille vuonna 1976 ja sen jälkeen CD- levyn Vaeltaja Voiceman-merkille vuonna 1995. Jaaran levyttämiin kappaleisiin kuuluu Shel Silversteinin säveltämä ja Jukka Virtasen suomeksi sanoittama "Äidin ihmekauha". Hän on myös levyttänyt suomeksi The Beatles -klassikon "I Wanna Be Your Man" nimellä "Sä mulle hyvää teet". Jaara työskenteli 1970-luvulla taustalaulajana monissa iskelmälevytyksissä, usein yhdessä Vesa Enteen kanssa äänten hyvän yhteissoinnin ansiosta. Studiotyö saattoi tuolloin työllistää jopa neljänä päivänä viikossa. Jaaraa kuullaan muun muassa kappaleilla ”Kuusamo”, ”Viisitoista kesää”, ”Tahdon olla sulle hellä” ja ”Katson autiota hiekkarantaa”, joka vei Jaaran ja Enteen Katri Helenan mukana Israeliin vuoden 1979 euroviisuedustajiksi. 1980-luvulla levytystyöt vähenivät, ja Jaara kiersi maata omine yhtyeineen ja muun muassa Kari Tapiota, Tapani Kansaa ja Anita Hirvosta säestäen. Jaaran ura on jatkunut 2010-luvulle Helmi-yhtyeen riveissä, jonka kantavia jäseniä ovat myös entinen ”Seinähullu” saksofonisti Matti Saarinen ja hanuristi Risto ”Upi” Lunkka. Helmi julkaisi vuonna 2019 kolmen kappaleen singlen ”Onnenpoika” / ”Bella Rosa” / ”Jälki”. Jaara sai valtion taiteilijaeläkkeen vuonna 2016. Hän asuu Lahdessa. == Yhtyeitä, joissa vaikuttanut == * Blackbirds60-luvun bändit, Oulun kaupunginkirjasto. * ExpressHistoriikki, Express-yhtyeen sivusto. * Creeping Madness * KosmosAmi Jaara & Amico, Finrila.fi * Cascade * Topmost * Amigo * La StradaLa Strada, Facebook. == Diskografia == * Arkinen laulu (1976) * Vaeltaja (1995) == Lähteet == == Aiheesta muualla == * * * Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1950 syntyneet Luokka:Elävät henkilöt
Sam Spiegel

Sam Spiegel (11. marraskuuta 1901 – 31. joulukuuta 1985) oli amerikanunkarilainen Oscar-palkittu elokuvatuottaja. Etniseltä taustaltaan hän oli juutalainen. Spiegel palkittiin parhaan elokuvan Oscar-palkinnolla Elia Kazanin ohjaamasta elokuvasta Alaston satama (1954) ja uudestaan David Leanin ohjaamista elokuvista Kwai-joen silta (1957) ja Arabian Lawrence (1962). Sam Spiegel kuoli uudenvuodenaattona 1985. == Lähteet == == Aiheesta muualla == * Luokka:Yhdysvaltalaiset elokuvatuottajat Luokka:Amerikanjuutalaiset Luokka:Vuonna 1901 syntyneet Luokka:Vuonna 1985 kuolleet
Anne V. Coates

Anne V. Coates (12. joulukuuta 1925 Reigate, Surrey – 8. toukokuuta 2018)Anne V. Coates, Oscar-Winning Film Editor on 'Lawrence of Arabia,' Dies at 92 oli brittiläinen elokuvaleikkaaja. Coates on ollut viisi kertaa ehdolla parhaan leikkauksen Oscar-palkinnon saajaksi elokuvista Arabian Lawrence (1962), Becket (1964), Elefanttimies (1980), Tulilinjalla (1993) ja Mieletön juttu (1998). Coates on ollut uransa aikana leikkaajana yli viidessäkymmenessä elokuvassa. Coates on edelleen yksi elokuva-alan huippuleikkaajista, vaikka vuoden 2004 parhaimman 250:n elokuvan leikkaajista vain 16% oli naisia ja 80 prosentissa koko leikkaustiimiin ei kuulunut yhtään naista. Varietyn toimittajan Eileen Kowalskin mukaan moni suurista leikkaajista ovat olleet naisia: heitä ovat Anne V. Coatesin lisäksi esimerkiksi Margaret Booth, Dede Allen, Verna Fields, Thelma Schoonmaker ja Dorothy Spencer. Vuonna 2016 Coates sai Oscar-kunniapalkinnon. Coatesin tytär Emma E. Hickox on myös menestynyt elokuvaleikkaaja. == Lähteet == == Aiheesta muualla == * Luokka:Brittiläiset elokuvaleikkaajat Luokka:Vuonna 1925 syntyneet Luokka:Vuonna 2018 kuolleet
T-Sport

T-Sport on brittiläinen pikkuformulatalli. Talli perustettiin vuonna 2001. Talli on kilpaillut Britannian F3-sarjassa vuodesta 2002 lähtien. ==Aiheesta muualla== *http://www.t-sportgroup.com/about.htm Luokka:Brittiläiset autourheilutallit
Silohiippasammal

Silohiippasammal tai viiruhiippasammal (Lewinskya striata) on lehtisammallaji hiippasammalten heimossa (Orthotrichaceae). Lajin on kuvannut ensimmäisen kerran saksalainen Johannes Hedwig vuonna 1801 julkaistussa teoksessa Species Muscorum Frondosorum.Tropicos.org. Missouri Botanical Garden. Silohiippasammalta esiintyy Maan pohjoispuoliskon lauhkealla vyöhykkeellä. Skandinaviassa lajin levinneisyys on hemiboreaalinen. Suomen alueella lajia esiintyy pääasiassa harvinaisesti Lounais-Suomessa Ahvenanmaassa, Varsinais- Suomessa ja Enontekiön Lapissa. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet (alaluokka)
Verhnjaja Toima

Verhnjaja Toima () on Verhnjaja Toiman kunnallispiirin keskuksena toimiva kylä Venäjän Arkangelin alueen kaakkoisosassa. Kylä sijaitsee Vienanjoen oikeanpuoleisella eli itäisellä rannalla. Kylään johtaa heikkokuntoinen tieyhteys; kesäkaudella kylään pääsee myös vesitse Vienanjokea pitkin (jokisatama). Kylässä on toiminnasta poistunut lentokenttä. Verhnjaja Toiman kylässä asui vuoden 2010 väestönlaskennan mukaan 3 462 henkeä. Koko piirissä asukkaita oli 17 060. Toima mainitaan novgorodilaisissa kertomuksissa jo 1100-luvulla. Verhnjaja Toiman kylä on saanut nimensä Vienanjoen oikeanpuoleisen sivuhaaran Verhnjaja Toiman (suom. ylempi Toima) mukaan. Kylässä toimii paikallishistoriaa esittelevä museo. ==Lähteet== ==Aiheesta muualla== *Piirin kotisivut (vtojma.ru) Luokka:Arkangelin alueen kylät ja taajamat
Kalkkihiippasammal

Kalkkihiippasammal (Orthotrichum anomalum) on lehtisammallaji hiippasammalten heimossa (Orthotrichaceae). Lajin on kuvannut ensimmäisen kerran saksalainen Johannes Hedwig vuonna 1801 julkaistussa teoksessa Species Muscorum Frondosorum.Tropicos.org. Missouri Botanical Garden. Kalkkihiippasammalta esiintyy Maan pohjoisella puoliskolla ja Keski-Amerikassa. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === Luokka:Hiippasammalet
Kalle Taivainen

Kalle Taivainen (s. 1973) on suomalainen taiteilija ja muusikko. Hänen ensimmäinen yhtyeensä oli ruskolainen Peep, jossa hän soitti kitaraa. Bassoa hän soitti yhtyeessä Xysma vuosina 1992–1998. Vuodesta 2017 lähtien hän on tehnyt musiikkia Vesa-Matti Loirin ääntä imitoiden taiteilijanimellä Loiriplukari. Hän on soittanut myös muissa yhtyeissä, toiminut ohjaajana ja näyttelijänä teattereissa sekä tehnyt radio- ja TV-juontoja. == Lähteet == == Aiheesta muualla == * http://kallekulta.com Luokka:Suomalaiset teatteriohjaajat Luokka:Suomalaiset muusikot Luokka:Suomalaiset juontajat Luokka:Suomalaiset teatterinäyttelijät Luokka:Vuonna 1973 syntyneet Luokka:Elävät henkilöt
Ahmed Ould Teguedi

Ahmed Ould Teguedi (; s. 1954 Chinguetti) on Mauritanian pysyvä YK-edustaja. Hän aloitti toiminnan tässä tehtävässä vuonna 2012. Hän oli toiminut Mauritanian ulkoministeriön palveluksessa vuodesta 1981 ja ollut muun muassa suurlähettiläänä Israeliin vuosina 1999–2009. Ould Teguedilla on maisterinarvo taloussuunnitelmassa ja kybernetiikassa Bukarestin taloustieteiden akatemiasta.New Permanent Representative of Mauritania Presents Credentials == Lähteet == Luokka:Mauritanialaiset henkilöt Luokka:Suurlähettiläät Luokka:Vuonna 1954 syntyneet Luokka:Elävät henkilöt
Seututie 283

Seututie 283 on Tammelan Perähuhdasta Teuron, Lautaportaan ja Suonpään kautta Forssan Saviniemeen johtava seututie. Tien kokonaispituus on 25 kilometriä. Tie alkaa valtatien 10 ja kantatien 54 risteyksestä luoteeseen kohti Teuroa ja loppuu Saviniemessä risteytyen Forssasta Urjalaan kulkevan seututien 284 kanssa. Tien ajonopeus on 60–80 kilometriä tunnissa. Tien nimi Tammelassa on Teuron kylätie ja Forssassa Saviniementie. Maantie kulkee Teuron kylätontin läpi, jossa on kaksi terävää hidastetta, ja se ylittää mutkassa Teuronjoen kapean sillan kylän keskellä. ==Reitti== *Perähuhta (valtatie 10, kantatie 54) *Teuro *Lautaporras (yhdystiet 2843 ja 2846) *Lunki *Suonpää *Saviniemi (seututie 284) == Lähteet == 283 Luokka:Tammelan liikenne Luokka:Forssan liikenne Luokka:Koijärvi
Cray X-MP

Cray X-MP on Crayn valmistama supertietokone, joka julkaistiin vuonna 1982. Tietokone oli seuraaja Cray-1-tietokoneelle. Suorittimen kellotaajuus oli 105 MHz ja muistia oli 128 MB. Tietokoneelle oli saatavilla Crayn UNICOS- käyttöjärjestelmä, joka perustui Unix System V -versioon. Bell Labsilla oli käytössä X-MP/24, jossa oli kaksi suoritinta ja neljä megasanaa (32 megatavua) muistia. Cray X-MP oli ensimmäinen Suomessa käytössä ollut supertietokone. Kone asennettiin syksyllä 1989 Valtion tietokonekeskuksen konesaliin ja otettiin käyttöön alkuvuodesta 1990.https://www.csc.fi/-/kolme- vuosikymment%C3%A4-supertietokoneita == Lähteet == == Aiheesta muualla == * Dokumentaatiota bitsavers.org-palvelussa Luokka:Supertietokoneet Luokka:Crayn tietokoneet Luokka:Vuoden 1982 tietokoneet
Bobby Z

Bobby Z (The Death and Life of Bobby Z) on vuonna 2007 ensi-iltansa saanut yhdysvaltalainen toimintaelokuva, jonka on ohjannut John Herzfeld. Elokuvan pääosissa esiintyvät Paul Walker ja Laurence Fishburne. Elokuva perustuu Don Winslowin samannimiseen vuonna 1997 julkaistuun romaaniin. == Juoni == Tim Kearny on onneton pikkurikollinen, joka on ajautunut vankilakierteeseen. FBI tarjoaa vapautta, mutta ehtona on että hänen pitäisi esittää kuollutta legendaarista huumediileriä Bobby Z:tä jonka kaksoisolento Tim on. Tim olisi tarkoitus vaihtaa kidnapattuun DEA-agenttiin jota Don Huertero -niminen huumepomo pitää vangittuna. Vaihto ajautuu ammuskeluksi, ja Tad Gruzsa yrittää ampua Timin siinä kuitenkaan onnistumatta. Tim selviytyy elossa, mutta Don Huerteron miehet ottavat hänet kiinni ja vievät kartanoon. Tajutessaan joutuvansa pian tapetuksi, Tim pakenee Bobby Z:n 12-vuotiaan Kit-nimisen pojan kanssa. Tad Gruzsa on kertonut Timin vankilassa tappamalle Mad Dogin veljelle, mistä hänen kannattaisi etsiä veljensä tappajaa, joten ryhmä moottoripyöräjengiläisiä lähtee kostoretkelle Mad Dogin puolesta. == Rooleissa == == Aiheesta muualla == * * Luokka:Vuoden 2007 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Suoraan videolle julkaistut elokuvat Luokka:Yhdysvaltalaiset toimintaelokuvat
Janne Katajisto

Janne Katajisto (s. 13. maaliskuuta 1978 Kankaanpää) on suomalainen entinen raskaansarjan nyrkkeilijä. Hän oli ammattinyrkkeilyn raskaansarjan Suomen mestari. Nyrkkeilyn 17-vuotiaana aloittanut Katajisto voitti amatööriurallaan kaksi raskaansarjan Suomen mestaruutta. Vuoden 2001 SM-kisoissa hän voitti ensimmäisellä kierroksella Robert Heleniuksen ja myöhemmin finaalissa Petri Reiman. Vuonna 2002 Katajisto saavutti toisen SM-kultansa kukistamalla finaalissa Heleniuksen. Vammoista kärsinyt Katajisto ehti jo lopettamaan nyrkkeilyuransa vuonna 2004. Kolmea vuotta myöhemmin hän teki lyhytaikaisen paluun kehään. Vuonna 2009 Katajisto aloitti jälleen kilpailemisen, allekirjoitettuaan sitä ennen ammattilaissopimuksen. Ensimmäisen ammattilaisottelunsa hän kävi Ulvilassa elokuussa 2009. Syyskuussa 2011 Katajisto voitti Vaasassa järjestetyssä SM-ottelussa Petter Antmanin teknisellä tyrmäyksellä seitsemännessä erässä. Yhteensä Katajiston ammattilaisura käsitti 19 ottelua, joista hänen voittoonsa päättyi 16. Amatöörinä hän ehti ottelemaan 54 kertaa, joista 27 päättyi Katajiston voittoon. ==Lähteet== * *Caramelito Promotions *Ammattinyrkkeily.net Luokka:Suomalaiset nyrkkeilijät Luokka:Vuonna 1978 syntyneet Luokka:Elävät henkilöt
Steven Halko

Steven Halko (s. 8. maaliskuuta 1974 Etobicoke, Ontario) on kanadalainen entinen ammattilaisjääkiekkoilija, pelipaikaltaan puolustaja.Elite Prospects == Ura == NHL-seura Hartford Whalers varasi Halkon vuoden 1992 varaustilaisuuden kymmenennellä kierroksella, 225. varausvuorolla. Hän pelasi varausta edeltäneen kauden juniorisarja MTJHL:n Thornhill Thunderbirdsissä. Varauksensa jälkeen Halko lykkäsi ammattilaisuransa aloittamista neljä vuotta opiskellakseen Michiganin yliopistossa ja pelatakseen sen jääkiekkojoukkueessa Wolverinesissa yliopistosarja CCHA:ssa. Hän oli voittamassa 1996 yliopistourheilun kattojärjestö NCAA:n mestaruutta joukkueensa kapteenina ja valittiin mestaruusturnauksen tähdistökentälliseen. Lisäksi hänet nimettiin vuosina 1995 ja 1996 CCHA:n toiseen tähdistökentälliseen.Legends of Hockey Halko aloitti ammattilaisuransa vuonna 1996 farmijoukkue Springfield Falconsissa AHL:ssä. Kaudella 1997–1998 hän debytoi NHL:ssä Carolina Hurricanesissa eli entisessä Hartford Whalersissä, mutta pelasi suurimman osan kaudesta AHL-seura Beast of New Havenissa, kuten myös kaudella 1998–1999. Kaudet 1999–2000 ja 2000–2001 Halko pelasi kokonaan NHL:ssä, kaksi seuraavaa jälleen enimmäkseen AHL:ssä. Halko lopetti pelaajauransa vuonna 2003, kuuden NHL-kauden jälkeen. Hän pelasi NHL:n runkosarjassa yhteensä 155 ottelua ja teki niissä 15 tehopistettä, kaikki syöttöjä. NHL:n pudotuspeleissä hän pelasi neljä ottelua vuonna 1999 jääden ilman tehopisteitä. Halko on eniten otteluja NHL:ssä pelannut kokonaan maaleitta jäänyt pelaaja. Jääkiekkouransa jälkeen Halko on työskennellyt rahoitusalalla. Hän aloitti vuonna 2003 Merrill Lynchin palveluksessa Caryssä, Pohjois-Carolinassa. == Perhe == Halko on naimisissa ja hänellä on kaksi poikaa. Hän asuu perheineen Morrisvillessä, Pohjois- Carolinassa. == Lähteet == * * === Viitteet === == Aiheesta muualla == * Luokka:Kanadalaiset jääkiekkoilijat Luokka:Hartford Whalersin varaamat pelaajat Luokka:Vuonna 1974 syntyneet Luokka:Elävät henkilöt
Kauppakeskus Sektori

Kauppakeskus Sektori on vuonna 1988 valmistunut kauppakeskus Kuopion keskustassa Puijonkadulla. Talon vuokrattava pinta-ala on 5 500 neliömetriä.http://www.rakli.fi/kky/attachements/2012-04-19T11-35-3165.pdf Kauppakeskus Sektori sijaitsee torin itälaidalla, ja sen eteläpuolella oli Anttilan Kuopion tavaratalo ja pohjoispuolella entinen Säästöpankin toimitalo, jossa toimii tällä hetkellä Osuuspankki. Talon omistaa Kuopion Sosialidemokraattinen Työväenyhdistys ry.http://tyovaentalot.fi/2011/02/21/kauppakeskus-sektori/ ==Lähteet== Sektori Luokka:Multimäki
Engström

Engström on seuraavien henkilöiden sukunimi: *Adolf Engström (1855–1924), suomalainen vuorineuvos, yritysjohtaja ja kaupunginvaltuutettu *Albert Engström (1869–1940), ruotsalainen piirtäjä ja kirjailija *Anders Engström (s. 1962), suomalainen elokuva- ja televisio-ohjaaja *Björn Engström (1886–1952), suomalainen kamreeri ja ruotsin kielellä kirjoittanut kirjailija *Christian Engström (s. 1960), ruotsalainen poliitikko ja europarlamentaarikko *Clas Engström (1927–2017), ruotsalainen kirjailija *Frans Engström (1873–1940), ruotsalainen elokuvaaja *Hillevi Engström (s. 1963), ruotsalainen poliisi, poliitikko ja ministeri *Ingemo Engström (s. 1941), suomenruotsalainen elokuvaohjaaja ja käsikirjoittaja *Jesper Engström (s. 1992), suomalainen jalkapalloilija *Johan Erik Engström (1846–1893), suomalainen soittimien rakentaja ja piano- ja flyygelitehtailija *Jonas Engström (s. 1991), ruotsalainen jääkiekkoilija *Juha Engström (s. 1942), suomalainen eversti evp *Julius Engström (1863–1942), suomalainen pappi ja uskonnollinen runoilija *Leander Engström (1886–1927), ruotsalainen taidemaalari *Marina Pettersson- Engström (s. 1987), ruotsalainen jalkapalloilija *Otto Engström (1853–1919), suomalainen lääkäri ja professori *Stig Engström (1934–2000), ruotsalainen Olof Palmen murhasta epäilty mies *T. A. Engström (1917–1982), suomalainen kirjailija ja kääntäjä *Thomas Engström (s. 1975), ruotsalainen kirjailija *Velja Engström, suomalainen urheiluselostaja *William Engström, Kampin autopommipalkkamurhaaja. ; Kuvitteellisia henkilöitä *Lars Peter Engström, hahmo Jorge Luis Borgesin novellissa ”Tres versiones de Judas” ==Entisenä sukunimenä== *Elli Pihlaja, o.s. Engström (1906–1985), oopperalaulaja ==Muita== *7548 Engström, asteroidi *Engström Motorsport, kilpa-autoilija Tomas Engströmin omistama talli *USS Engstrom (DE-50), Yhdysvaltain Evarts- luokan saattuehävittäjä toisessa maailmansodassa Luokka:Luettelot henkilöistä sukunimen mukaan
Nina Kulagina

Nina (Ninel) Sergejevna Kulagina (30. heinäkuuta 1926 – 11. huhtikuuta 1990) oli neuvostoliittolainen nainen, jonka väitettiin pystyvän liikuttamaan esineitä mielensä voimalla, ks. psykokinesia Kulagina sanoi havainneensa kykynsä siitä, että esineet hänen ympärillään liikkuivat hänen ollessaan vihainen. Kulagina suoritti kokeita valvotuissa olosuhteissa, joissa hänen todettiin liikuttavan pieniä esineitä mielensä voimalla. Hänen väitettiin myös pystyneen saavan ravintoliuoksessa olevan sammakon sydämen sykkimään haluamaansa tahtiin ja pysäyttämään sen. Nina Kulaginan kyvyt herättivät kiinnostusta myös Neuvostoliiton ulkopuolella. Valvotuista kokeista huolimatta Kulaginan kyvyt aiheuttivat joissakin ihmisissä epäilyjä petkuttamisesta. Nuoresta iästään huolimatta Kulagina soti suuressa isänmaallisessa sodassa ja hän sai siitä myös palkintoja. == Lähteet == Luokka:Psyykikot Luokka:Neuvostoliittolaiset henkilöt Luokka:Vuonna 1926 syntyneet Luokka:Vuonna 1990 kuolleet